Deg yixef amezwaru awal ɣef tmeḍranin yerzan ungal d yiferdisen n tesleḍt tasentalant newwi-d ɣef tbadut n wungal d tbadutin n wugnal deg yimawalen d yisegzawalen d yinagmayen iberraniyen,d yedlisen, syin nmeslay-d ɣef isental i d-yettawi ungal daxel-is s umata ama d asentel n tmagit d umennuɣ ɣef tmaziɣt ama d asentel n tayri; asentel n lɣerba, asentel n rrebrab, syin akkin nmeslay-d ɣef tulmisin n wungal, aglam, adeg, akud, asentel ,asugen, amsawal, allus, iwudam, nmeslay-d ɣef uẓar n wawal ungal, nebder-d ungalen yettwarun s tmaziɣt d wungalen i d-yettwasuqlen ɣer teqbaylit, syin nmeslay-d ɣef ungal aqbayli nesbadu-d timiḍranin asentel d tesleḍt tasentalant.